ይጻረየልና" ይብሉ ነይሮም። ስነ ስርዓት ቀብሪ፡ ኣሳምነው ጽጌ፡ ኣብ ተመሳሳሊ መዓልቲ ኣብ ላሊበላ ከም ዝተፈጸመ ይፍለጥ። ኣብ ቀብሪ ስነስርዓቱ፡ ኣዝዩ ብዝሒ ዘለዎ ሰብ ተረኺቡ ነይሩ። ኣብ ክልል ኣምሓራ፡ ዓብዪ ተቐባልነት እናረኸበ መጺኡ ዝነበረ ጀነራል ኣሳምነው፡ ተቐቲሉ ምስተብሃለ ብሓፈሳ ህዝቢ'ቲ ክልል ኣዝዩ እዩ ሓዚኑ። ኣብቲ ቀብሪ ስነስርዓት ኮነ ኣብ ካሊእ ከባብታት፡ "ጀነራል ኣሳምነው ኣይሞተን፤ ህያው እዩ" ወዘተ ዝብሉ ጭርሖታት ይስምዑ ነበሩ። ገለ ጭርሖታት ድማ ኣብ ልዕሊ ቀዳማይ ሚኒስተር ኣብዪ ኣሕመድ ዘነጻጸሩ ተቓውሞታት ነይሮም። 'ሓቂ ትቐጥን'ምበር ኣይትብተኽን፤ ቀታሊ ጀነራል ኣሳምነው ውዒሉ ሓዲሩ ክፍለጥ እዩ' ገለ ዝብሉ ስምዒታት ይንጸባረቑ ነይሮም። ጸኒሑ፤ ፖሊስ ኣብ መንበሪ ገዝኡ ብዘካየዶ ተፍትሽ፡ ነቲ ገበን ዘረጋግጸሉ ዝተፈላለዩ ሰነዳት ከም ዝረኸበ ብምግላጽ፡ ብኣርባዕተ ሓምለ 2011 ዓ.ም ንበዓልቲ ቤቱ ኣብ ቀይዲ ኣእቲዩዋ እዩ። ፖሊስ፡ ኣብ ኣዲስ ኣበባ ክፍለ ከተማ ኮልፌ ፍሉይ ሽሙ ኣሸዋ ሜዳ ኣብ ዝርከብ መንበሪ ገዝኣ ተፍትሽ ከካይድ እንከሎ፡ ናይ ገዛ መኪና፣ ላፕቶፓትን ካልኦት መረዳእታ ዝበሎም ሰነዳትን ከም ዝወሰደ ጓሉ ማህሌት ኣሳምነው ንቢቢሲ ገሊጻ ነይራ። ምንጪ ስእሊ, Anadolu Agency ዓቃቢ ሕጊ ፌደራልከ እንታይ በለ?
